Kandissukker

mini|Hvit kandissukker
Kandissukker, sukkerkandis eller bare kandis er en type sukker som består av store, gulhvite eller gulbrune krystaller av rørsukker (sakkarose). Kandissukker oppstår ved langsom krystallisering når sukker raffineres. 

Kandis kan spises som det er, og brukes for å søte drikke eller mat. Å kandisere betyr å overtrekke kaker og annet med sukker i krystallinsk form, i motsetning til for eksempel med glasur av vann og melis.

Ordet kommer fra arabisk og indisk via det tyske kandiszucker, nederlandske kandijsuiker og franske sucre candi. Ordet forekommer også på engelsk i formen candy som betyr «søtsaker» (særlig på amerikansk) eller «kandis» (britisk-engelsk). En gammel form av ordet i Skandinavia er kandi.

 Se også 
 Sukker

 Eksterne lenker 

 Oppslagsordet «Kandis» i Ordbog over det danske sprog (på dansk)
 Oppslagsordet «Kandi» i Svenska Akademiens ordbok (på svensk)

Kategori:Matingredienser
Kategori:Sukker